CELEX: 62008TN0309
Language: el
Date: 2008-08-04 00:00:00
Title: Υπόθεση T-309/08: Προσφυγή της 4ης Αυγούστου 2008 — G-Star Raw Denim κατά ΓΕΕΑ — ESGW Holdings (G Stor)

11.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/16
            
         Προσφυγή της 4ης Αυγούστου 2008 — G-Star Raw Denim κατά ΓΕΕΑ — ESGW Holdings (G Stor)
   (Υπόθεση T-309/08)
   (2008/C 260/29)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: G-Star Raw Denim Kft. (Βουδαπέστη, Ουγγαρία) (εκπρόσωπος: G. Vos, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: ESGW Holdings Ltd (Tortola, Βρετανικές Παρθένοι Νήσοι)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Απριλίου 2008 στην υπόθεση R 1232/2007-1,
            
         
               —
            
            
               να απορρίψει την αίτηση καταχωρίσεως του κοινοτικού σήματος αριθ. 4 195 368· και
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «G Stor» για προϊόντα της κλάσεως 9
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Λεκτικό σήμα «G-STAR» αριθ. 545 551 της Μπενελούξ για προϊόντα της κλάσεως 25· κοινοτικό λεκτικό/εικονιστικό σήμα «G-STAR» αριθ. 3 445 401 για προϊόντα των κλάσεων 9 και 25· κοινοτικό λεκτικό σήμα «G-Star» αριθ. 3 444 262 για προϊόντα των κλάσεων 9 και 25· προγενέστερο παγκοίνως γνωστό σήμα «G-Star» προστατευόμενο σε διάφορες χώρες για προϊόντα της κλάσεως 25· κοινοτικό σήμα «G-STAR RAW DENIM» αριθ. 3 444 171 για προϊόντα των κλάσεων 9 και 35· ολλανδική εμπορική επωνυμία G-Star International B.V.
   
      Απόφαση του τμήματος ανακοπών: Δέχεται την ανακοπή και απορρίπτει την αίτηση καταχωρίσεως στο σύνολό της
   
      Απόφαση του τμήματος προσφυγών: Ακυρώνει την προσβληθείσα απόφαση και απορρίπτει την ανακοπή
   
      Λόγοι ακυρώσεως: Παράβαση του άρθρου 8, παράγραφος 5, του κανονισμού 40/94 του Συμβουλίου, καθόσον το τμήμα προσφυγών εφάρμοσε εσφαλμένα κριτήρια κατά την εκτίμηση της απαιτούμενης ομοιότητας μεταξύ των οικείων σημάτων και της βλάβης που πρέπει να υφίστανται τα προγενέστερα σήματα. Επιπλέον, το τμήμα προσφυγών εκτίμησε επίσης εσφαλμένως τα σχετικά με τις ανωτέρω εκτιμήσεις πραγματικά περιστατικά.